Beate Jansone

Beate Jansone (dzimusi  Dobelē) ir latviešu triatloniste.

Ieguvusi godalgotas vietas Eiropas Junioru kausa posmos triatlonā. 2024. gadā viņa izcīnīja 15. vietu Pasaules Junioru čempionātā.

Beate vairākkārt kļuvusi par Latvijas un Baltijas čempioni triatlonā savās vecuma grupās. Tāpat, viņa vairākkārt kļuvusi par Latvijas un Baltijas čempioni savā vecuma grupā vieglatlētikā un par Latvijas čempioni peldēšanā dažādās vecuma grupās.

2025. gada sezonā Beate Jansone iekļauta Latvijas Olimpiskās vienības bronzas sastāvā.

 Lielākie sasniegumi 
+Eiropas jauniešu čempionātiGadsSacensību norises vietaVieta2025Kicbīhele102024Banjolesa72023Banjolesa16
+Eiropas kausa posmi junioriemGadsSacensību norises vietaVieta2025Bleda82025Rīga52025Velsa102025Olština62025Kaorle202024Salini82024Rīga52024Holtena82024Silverleika142024Olština42024Kaorle92023Kišiņeva22023Paņeveža32023Kaorle19
+Pasaules junioru čempionātsGadsSacensību norises vietaVieta2024Toremolinosa15
+Eiropas junioru čempionātiGadsSacensību norises vietaVieta2025Melilja222024Balikesira17
+Baltijas čempionāti pieaugušajiemGadsSacensību norises vietaVieta2025Otepē22024Paņeveža22023Alūksne1

 Karjera 
Beate Jansone savu sporta karjeru sāka 4 gadu vecumā. Viņa apmeklēja peldēšanas treniņus Dobeles peldbaseinā, pie trenera Kārļa Kalniņa. Par cik Beates peldēšanas treneris bija arī triatlona treneris, viņš viņai piedāvāja 6 gadu vecumā izmēģināt triatlonu. Lai gan tajā vecumā triatlona distance bija simboliska, Beati šis sporta veids ļoti aizrāva. Tā viņa sāka trenēties triatlonā, sporta klubā Aquatics, paralēli arī skolā dejojot tautas dejas un dziedot skolas korī. 2. klasē Beate vēlējās savus spēkus izmēģināt arī vieglatlētikā un uzsāka treniņus Dobeles Sporta skolā pie treneres Skaidrītes Velbergas. Kad sporta klubs Aquatics 2021. gada vasarā beidza savu darbību, viņai bija jāmeklē citas iespējas treniņiem. 2021. gada rudenī Beate uzsāka sadarbību ar Igaunijas treneri Marko Albertu, kurš ir piedalījies divās olimpiskajās spēlēs. Viņa pārstāv triatlona klubu "21CC Triatloniklubi" un trenējas kopā ar treniņu grupu "Tr1hards". Beate Latvijas izlasi ir pārstāvējusi gan Eiropas, gan Pasaules junioru čempionātos, kur sasniegusi augstus rezultātus — top20. Viņa ir ieguvusi godalgotās vietas Eiropas kausa posmos triatlonā, kā arī izcīnījusi dažādas godalgotās vietas gan vieglatlētikā, gan triatlonā.

 Izglītība 
No 1.—6. klasei Beate mācījās Dobeles 1. vidusskolā. No 7.—9. klasei Dobeles Valsts ģimnāzijā.

Pašlaik Beate mācības turpina Tālmācības vidusskolā ‘’Rīgas Komercskola’’.

Beate arī ir absolvējusi Dobeles Sporta skolas vieglatlētikas nodaļu.

 Atsauces 

Kategorija:2008. gadā dzimušie
Kategorija:Latvijas sportisti
Kategorija:Dobelē dzimušie